Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12543

d) automatikus vész-rádióadók. J. ALRÉSZ. ÜZEMELTETÉSI KÖRNYEZET ÉS EMBERI TÉNYEZŐK J. 1. Általános rész A repülőgépet úgy kell megtervezni, hogy lehetővé tegyék a biztonságos üzemelést az utasok teljesítőképességének határain belül és azokéin, akik működtetik, karbantartják és kiszolgálják azt. Megjegyzés.- Az ember/gép érintkező felület gyakran a gyenge láncszem egy üzemeltetési környezetben, ezért szükséges biztosítani azt, hogy a repülőgép a repülés minden fázisában (beleértve a meghibásodások okozta csökkenést) irányítható maradjon, és hogy sem a személyzetnek, sem az utasoknak ne okozhasson kárt az a környezet, amelyben tartózkodnak a repülés időtartama alatt. J. 2. Hajózó személyzet J. 2. 1. A repülőgépet olyan módon kell megtervezni, hogy lehetővé tegye a hajózó személyzetnek a biztonságos és hatékony repülőgép-vezetést. A tervezésnél tekintettel kell lenni a hajózó személyzet készségeinek és fiziológiai adottságainak különbözőségeire a hajózó személyzet szakszolgálati engedély határain belül. Számításba kell venni a repülőgép különböző várható üzemeltetési körülményeit a környezetében , beleértve a meghibásodások okozta csökkent működést. J. 2. 2. A repülőgép tervezéséből eredő, a hajózó személyzetre jutó munkaterhelésnek észszerűnek kell lennie a repülés minden fázisában. Speciális figyelmet kell fordítani a repülés kritikus szakaszaira és azon kritikus eseményekre, melyeknek előfordulására észszerűen számítani lehet a repülőgép szolgálati élettartama alatt, mint pl. egy belső hajtómű meghibásodás, vagy szélnyírásba kerülés. Megjegyzés.- Mind az észlelési, mind a fiziológiai tényezők befolyásolhatják a munkaterhelést. 2007/70/II. szám J. 3. Ergonómia A repülőgép tervezése során figyelembe kell venni az ergonómiai tényezőket, beleértve:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes